જોકે જૅકપેન નામની આ ટચૂકડી બોલપેન ક્યારેય પેન નથી એ વાતની અનુભૂતિ નહીં કરાવે. આ પેનના ઇન્વેન્ટર જેસનને હંમેશાં પેન ભૂલી જવાની તકલીફ હતી અને આજના સમયમાં વ્યક્તિ જો કોઈ ચીજ હંમેશાં પોતાની સાથે રાખે છે તો એ છે પોતાનો મોબાઇલ. માટે જેસને એવી પેન ઇન્વેન્ટ કરી જેને ફોનની અંદર જ સમાવી શકાય. પેનની સાઇઝ હેડફોનના જૅક જેટલી પાતળી છે. ફોન વ્યક્તિ મોટા ભાગે ખિસ્સામાં રાખવાનું પસંદ કરે છે એટલે પેનમાં લીક ન થાય એવી વિસ્કોસ બોલપૉઇન્ટ ઇન્ક વાપરવામાં આવી છે. આ નાનકડી પેન ૩૦ કિલોમીટર જેટલી લાંબી સળંગ રેખા દોરી શકાય એટલી લાંબી ચાલે છે.